pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด สธ. กำชับ สงกรานต์กตัญญูไม่นำโควิด-19 ไปติดญาติผู้ใหญ่ เร่งค้นหาผู้ป่วยรายใหม่เชิงรุกในพื้นที่เสี่ยง
วันจันทร์ที่ 13 เมษายน 2563
ปลัด สธ. กําชับ สงกรานต์กตัญญูไม่นําโควิด-19 ไปติดญาติผู้ใหญ่ เร่งค้นหาผู้ป่วยรายใหม่เชิงรุกในพื้นที่เสี่ยง
กระทรวงสาธารณสุขกําชับประชาชนงดจัดงานเทศกาลสงกรานต์ แสดงความกตัญญูแบบมีระยะห่างป้องกันนําเชื้อโควิด-19 ญาติผู้ใหญ่ในบ้าน  พร้อมเร่งทําการค้นหาผู้ป่วยรายใหม่เชิงรุกในพื้นที่เสี่ยง นําเข้าระบบ ป้องกันการแพร่ระบาดในวงกว้าง
กระทรวงสาธารณสุขกําชับประชาชนงดจัดงานเทศกาลสงกรานต์ แสดงความกตัญญูแบบมีระยะห่างป้องกันนําเชื้อโควิด-19 ญาติผู้ใหญ่ในบ้าน พร้อมเร่งทําการค้นหาผู้ป่วยรายใหม่เชิงรุกในพื้นที่เสี่ยง นําเข้าระบบ ป้องกันการแพร่ระบาดในวงกว้าง
วันนี้ (13 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์สุขุม กาญจนพิมาย ปลัดกระทรวงสาธารณสุข กล่าวว่า แม้ว่าช่วงนี้ สถานการณ์โรคโควิด-19 ของประเทศไทยจะดูดีขึ้น เมื่อเทียบกับระยะที่ผ่านมา แต่ประชาชนคนไทยยังต้องช่วยกันอีกสักระยะหนึ่ง โดยเฉพาะเทศกาลสงกรานต์ในปีนี้ รัฐบาลได้ขอความร่วมมือประชาชนงดจัดงานฉลองช่วงเทศกาล งดการรวมกลุ่ม เพื่อป้องกันการแพร่ระบาดของโรคโควิด-19 ซึ่งเทศกาลสงกรานต์ในปีที่ผ่านมา คนไทยส่วนใหญ่ได้เดินทางกลับภูมิลําเนา เพื่อแสดงความเคารพ รดน้ําดําหัว ขอพรต่อพ่อแม่และญาติผู้ใหญ่ ในปีนี้สถานการณ์ไม่เหมือนที่ผ่านๆ มา ดังนั้นแสดงความกตัญญูกตเวทีแก่ผู้ใหญ่และแสดงความรักต่อคนในครอบครัว เพื่อลดการแพร่ระบาดของโรคโควิด-19 กระทรวงสาธารณสุขแนะนําประชาชนยังคงปฏิบัติตามมาตรการของภาครัฐอย่างเคร่งครัด อาทิ งดการเดินทาง งดการฉลองสงกรานต์ งดการสังสรรค์เป็นกลุ่ม งดเล่นสาดน้ํา รักษาระยะห่าง หากขอพรญาติผู้ใหญ่แนะให้ขอพรออนไลน์ หากอยู่บ้านเดียวกัน ให้เว้นระยะห่าง 1- 2 เมตร ไม่อยู่ใกล้ชิดกับญาติผู้ใหญ่โดยไม่จําเป็น ใส่หน้ากากอนามัย หมั่นล้างมือ เพื่อป้องกันการแพร่เชื้อไปยังสมาชิกในครอบครัวและผู้ใกล้ชิด
นายแพทย์สุขุมกล่าวต่อว่า ในรอบสัปดาห์ที่ผ่านมามีรายงานผู้ป่วยรายใหม่ลดลงอย่างต่อเนื่อง ขอประชาชนอย่าเพิ่งวางใจว่าสถานการณ์ดีขึ้นแล้ว จนออกไปใช้ชีวิตประจําวันตามปกติ อาจมีความเสี่ยงติดเชื้อโรคได้ การที่จํานวนผู้ป่วยรายใหม่ลดลงส่วนหนึ่งมาจากมาตรการของภาครัฐที่มีการประกาศใช้ พรก.ภาวะฉุกเฉิน ปิดพื้นที่เสี่ยง ยกเลิกเที่ยวบินจากต่างประเทศ และการนําคนไทยจากต่างประเทศเข้า State Quarantine ทุกคน เมื่อป่วยนําเข้าระบบการรักษาทันทีพร้อมติดตามผู้สัมผัสใกล้ชิดได้ ทําให้ตัดวงจรการแพร่ระบาดของโรค หากมีการนําเชื้อโรคเข้ามาด้วย
อย่างไรก็ตามสิ่งที่กระทรวงสาธารณสุขได้ทําควบคู่กันไปคือการค้นหาเชิงรุก (Active case finding) ในพื้นที่ที่พบผู้ป่วยจํานวนมากเพิ่มเติมจากระบบเฝ้าระวังปกติ เช่น ในกรุงเทพมหานคร ชลบุรี กระบี่ ภูเก็ต นนทบุรี เป็นต้น ทําให้ ค้นพบผู้ป่วยรายใหม่นํามาเข้าระบบและติดตามผู้สัมผัสใกล้ชิดได้อย่างรวดเร็ว ป้องกันการแพร่ระบาดเป็นวงกว้าง เช่นเดียวกับกรณีที่สนามมวย และสถานบันเทิง
*************************************13 เมษายน 2563
รัฐบาลไทย-ข่าวทำเนียบรัฐบาล-นายกฯ เผยความคืบหน้า โครงการขุดลอกคูคลองเพื่อแก้ปัญหาภัยแล้ง สั่งการให้หน่วยงานต่าง ๆ เร่งเก็บกักน้ำในแหล่งน้ำให้มากที่สุด เตรียมพร้อมดำเนินการ ตามมาตรการรับสถานการณ์น้ำในช่วงฤดูฝน
วันพุธที่ 20 พฤษภาคม 2563
นายกฯ เผยความคืบหน้า โครงการขุดลอกคูคลองเพื่อแก้ปัญหาภัยแล้ง สั่งการให้หน่วยงานต่าง ๆ เร่งเก็บกักน้ําในแหล่งน้ําให้มากที่สุด เตรียมพร้อมดําเนินการ ตามมาตรการรับสถานการณ์น้ําในช่วงฤดูฝน
นายกรัฐมนตรีเผยความคืบหน้า โครงการขุดลอกคูคลองเพื่อแก้ปัญหาภัยแล้ง สั่งการให้หน่วยงานต่าง ๆ เร่งเก็บกักน้ําในแหล่งน้ําให้มากที่สุด เตรียมพร้อมดําเนินการ ตามมาตรการรับสถานการณ์น้ําในช่วงฤดูฝน
วันที่ 20 พ.ค.63 พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบรายงานความคืบหน้าโครงการขุดลอกคูคลองเพื่อแก้ปัญหาภัยแล้งของกระทรวงเกษตรและสหกรณ์ ว่า กระทรวงเกษตรฯ ได้ดําเนินการขุดลอกคูคลองตามนโยบายเร่งด่วนแก้ไขปัญหาภัยแล้งของรัฐบาลแล้ว ดังนี้ 1.คลอง 12 ความยาวคลองทั้งหมด 41.000 กม. ขุดไปแล้ว 31.0 กม. (ในปี 2562) ในปี 2563 ดําเนินการขุด 4.0 กม. ในปี 2564 มีแผนขุด 6.0 กม. 2. คลอง 13 ความยาวคลองทั้งหมด 46.880 กม. ในปี 2563 ดําเนินการขุด 4.0 กม. แผนปี 2564 - 2565 มีแผนขุด 42.880 กม. และ 3. คลองลําปะทิว ความยาวทั้งหมด 18.090 กม. ขุดไปแล้ว 6.280 กม. (ปี 2562) แผนปี 2564 มีแผนขุด 11.810 กม.
นายกรัฐมนตรีกล่าวว่า ที่ผ่านมารัฐบาลสนับสนุนงบกลางช่วยเหลือภัยแล้งปี 2563 ภายใต้การดําเนินการของกองอํานวยการน้ําแห่งชาติ ใน 3 ส่วนหลัก คือ โครงการแก้ไขปัญหาการขาดแคลนน้ําช่วงฤดูแล้ง ปี 2562/63 มุ่งเน้นการแก้ไขปัญหาในพื้นที่เสี่ยงขาดแคลนน้ําอุปโภคบริโภคเป็นลําดับแรก โดยมอบหมายให้การประปาส่วนภูมิภาคสํารวจพื้นที่เสี่ยงในเขตประปา ส่วนนอกเขตการประปาสํารวจโดยองค์กรปกครองส่วนท้องถิ่น กระทรวงมหาดไทย พร้อมทั้งได้จัดทําแผนและมาตรการเสนอ ครม. และ ครม. มีมติเมื่อวันที่ 7 ม.ค. 63 อนุมัติงบประมาณ รวม 2,041 โครงการ วงเงิน 3,079 ล้านบาท ได้รับการจัดสรรงบประมาณแล้วจํานวน 1,434 โครงการ วงเงิน 2,280 ล้านบาท ปัจจุบันดําเนินการแล้ว 747 โครงการ ประกอบด้วย โครงการขุดเจาะบ่อบาดาล 725 แห่ง จัดหาแหล่งน้ําผิวดิน 2 แห่ง วางท่อน้ําดิบ 11 แห่ง และสถานีสูบน้ํา 9 แห่ง ได้ปริมาณน้ําบาดาลเพิ่ม 38.74 ล้าน ลบ.ม. ประชาชนได้รับประโยชน์ 123,495 ครัวเรือน เพิ่มปริมาณน้ําดิบในการผลิตน้ําประปาได้ 60.38 ล้าน ลบ.ม. ผู้ใช้น้ําประปา 58,567 ราย มีน้ําประปาสํารอง 0.20 ล้าน ลบ.ม.
ทั้งนี้ จากรายงานของสํานักงานทรัพยากรน้ําแห่งชาติ (สทนช.) ขณะนี้เข้าสู่ฤดูฝนอย่างเป็นทางการตามประกาศกรมอุตุนิยมวิทยา นายกรัฐมนตรีได้สั่งการให้หน่วยงานต่าง ๆ เร่งเก็บกักน้ําในแหล่งน้ําให้มากที่สุด และเตรียมพร้อมดําเนินการตามมาตรการรับสถานการณ์น้ําในช่วงฤดูฝน พร้อมกับให้คาดการณ์และวางแผนการบริหารจัดการน้ําของแหล่งน้ําต่าง ๆ ให้สอดคล้องกับกิจกรรม การใช้น้ําและปริมาณน้ําต้นทุนจนสิ้นสุดฤดูฝน โดยมอบหมายให้กระทรวงมหาดไทย กรมชลประทาน และการประปาส่วนภูมิภาคเร่งดําเนินการจัดการคุณภาพน้ําเพื่อการอุปโภคบริโภค ที่เกิดจากปัญหาภัยแล้งในภาคอีสาน สั่งการให้ทุกภาคส่วนติดตามสถานการณ์น้ําอย่างใกล้ชิดโดยเฉพาะในพื้นที่แล้งซ้ําซาก ควบคู่ไปกับการบริหารจัดการน้ํารองรับช่วงฤดูฝนนี้ด้วย
รัฐบาลไทย-ข่าวทำเนียบรัฐบาล-ก.อุตฯ ประสานผู้ประกอบการเร่งกำลังการผลิตหน้ากากอนามัย เน้นย้ำให้เพียงพอต่อความต้องการของคนไทยก่อน
วันพุธที่ 12 กุมภาพันธ์ 2563
ก.อุตฯ ประสานผู้ประกอบการเร่งกําลังการผลิตหน้ากากอนามัย เน้นย้ําให้เพียงพอต่อความต้องการของคนไทยก่อน
จากสถานการณ์ไวรัสโคโรน่าและปัญหาฝุ่นละออง PM 2.5 ที่ประเทศไทยกําลังเผชิญอยู่ในขณะนี้ พล.อ.ประยุทธ์ จันทร์โอชา นายกรัฐมนตรี ได้มอบหมายให้ทุกหน่วยงานช่วยกันดูแลประชาชนในส่วนที่เกี่ยวข้อง โดยเฉพาะปัญหาหน้ากากอนามัยขาดตลาดและราคาสูงขึ้นในหลายพื้นที่
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า ในช่วงตลอดสองสัปดาห์ที่ผ่านมา มีความต้องการหน้ากากอนามัยเป็นจํานวนมาก และปรากฏข่าวหน้ากากอนามัยไม่เพียงพอต่อความต้องการของประชาชนนั้น กระทรวงอุตสาหกรรม ได้สอบถามไปยังโรงงานที่ผลิตหน้ากากอนามัยภายในประเทศกว่า 10 ราย ซึ่งตั้งอยู่ในพื้นที่ 6 จังหวัด คือ กรุงเทพฯ นนทบุรี ปทุมธานี ชลบุรี เชียงใหม่ และเพชรบุรี มีกําลังการผลิต รวมประมาณ 537 ล้านชิ้น/ปี หรือคิดเฉลี่ยผลิตเพื่อใช้ภายในประเทศ 1.2 ล้านชิ้น/วัน ซึ่งจํานวนนี้ยังไม่รวม ผู้ผลิตรายย่อยที่ไม่เข้าข่ายเป็นโรงงานหรือผู้นําเข้ารายย่อย ทราบว่าโรงงานทั้งหมดขณะนี้ดําเนินการผลิตเต็มกําลังการผลิต และยังเน้นการเพิ่มรอบการทํางานเพื่อขยายกําลังการผลิตอีกด้วย
ทั้งนี้นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้มอบหมายให้นายกอบชัย สังสิทธิสวัสดิ์ ปลัดกระทรวงอุตสาหกรรม กําชับกรมโรงงานอุตสาหกรรม การนิคมอุตสาหกรรมแห่งประเทศไทยและสํานักงานอุตสาหกรรมจังหวัดที่มีโรงงานผลิตหน้ากากอนามัย เข้าไปประสานหารือกับโรงงานเพื่อให้มีการผลิตอย่างต่อเนื่องโดยให้ขอความร่วมมือโรงงานผลิตหน้ากากอนามัยทุกราย ผลิตให้เต็มกําลังการผลิตเพื่อใช้ภายในประเทศก่อน การส่งออกโดยเฉพาะอย่างยิ่งในช่วง 1 - 2 เดือนนี้ จะทําให้กําลังการผลิตหน้ากากอนามัยของโรงงานในไทยเพียงพอต่อความต้องการของประชาชน โดยส่วนใหญ่แล้วโรงงานผลิตหน้ากากอนามัยจะผลิตเพื่อจําหน่ายภายในประเทศก่อนอยู่แล้วโดยขายตรงให้กับโรงพยาบาลเป็นลําดับแรก และค่อยกระจายสินค้าไปยังร้านยาและร้านค้าปลีก
นอกจากนี้ยังมีโรงงานบางแห่งได้รับการส่งเสริมการลงทุนจากสํานักงานคณะกรรมการส่งเสริมการลงทุน (บีโอไอ) ที่มีเงื่อนไขต้องผลิตเพื่อการส่งออก หาก 2 โรงงาน คือ บ.สยาม โคเค็น จํากัด บ.เอ็มเมอรัล นอนวูเว่น อินเตอร์เนชั่นแนล จํากัด ที่มีการส่งออก 100 % ดําเนินงานตามมาตรการของกระทรวงพาณิชย์ที่จํากัดการส่งออกตั้งแต่ 500 ชิ้น ต้องขออนุญาต แม้ว่าจะมีคําสั่งซื้อจากต่างประเทศแล้วก็ตาม เพราะต้องการให้ความสําคัญกับการใช้ในประเทศเป็นอันดับแรก จะทําให้มีหน้ากากอนามัยเข้าสู่ระบบการใช้ภายในประเทศอีกกว่า 128 ล้านชิ้น/ปี หรือ 350,000 ชิ้น/วัน ซึ่งคาดว่าเพียงพอต่อความต้องการของประชาชนแน่นอน และขอความร่วมมือผู้ค้าอย่ากักตุนสินค้า” ทั้งนี้ ในสัปดาห์หน้ากระทรวงอุตสาหกรรมจะนําคณะผู้บริหารกระทรวงอุตสาหกรรม ไปแจกจ่ายหน้ากากอนามัยและเจลแอลกอฮอล์ล้างมือให้กับประชาชนบริเวณชุมชนโดยรอบ อาทิ อนุสาวรีย์ชัยสมรภูมิ หน้าโรงพยาบาลรามาธิบดี หน้ากระทรวงอุตสาหกรรมถนนพระรามที่ 6 รวมทั้งจะมอบให้โรงพยาบาลสงฆ์ โรงเรียน โรงพยาบาล เพื่อบรรเทาความเดือดร้อนให้กับประชาชน นางสาวสุชาดา กล่าวทิ้งท้าย
7 กุมภาพันธ์ 2563
รัฐบาลไทย-ข่าวทำเนียบรัฐบาล-ครม.อนุมัติงบกลาง 390 ล้านบาท ยกระดับพัฒนาบุคลากร การศึกษา วิจัย และเทคโนโลยี รองรับพื้นที่ EEC
วันพุธที่ 18 กรกฎาคม 2561
ครม.อนุมัติงบกลาง 390 ล้านบาท ยกระดับพัฒนาบุคลากร การศึกษา วิจัย และเทคโนโลยี รองรับพื้นที่ EEC
ผลการประชุมคณะรัฐมนตรี (ครม.) เมื่อวันที่ 17 กรกฎาคม 2561 ในส่วนที่เกี่ยวข้องกับการศึกษา คือ อนุมัติงบกลาง 390 ล้านบาท เพื่อเป็นค่าใช้จ่ายสําหรับการดําเนินงานตามแผนปฏิบัติการการพัฒนาบุคลากร การศึกษา การวิจัย และเทคโนโลยี รองรับพื้นที่ EEC
ผลการประชุมคณะรัฐมนตรี (ครม.)เมื่อวันที่17กรกฎาคม2561ในส่วนที่เกี่ยวข้องกับการศึกษา คืออนุมัติงบกลาง390ล้านบาท เพื่อเป็นค่าใช้จ่ายสําหรับการดําเนินงานตามแผนปฏิบัติการการพัฒนาบุคลากร การศึกษา การวิจัย และเทคโนโลยี รองรับพื้นที่EECในปีงบประมาณ2561เน้น4แนวทางหลักดําเนินการตามแผนปฏิบัติการ คือผลิตบุคลากรผู้ประกอบการเอกชนประสานงานโดยตรงกับสถาบันการศึกษาระดมความร่วมมือกับสถาบันการศึกษาชั้นนําทั่วโลก และร่วมมือกับนักลงทุนเอกชนชั้นนําของโลก
คณะรัฐมนตรีมีมติอนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็นประจําปีงบประมาณ พ.ศ.2560 เพื่อเป็นค่าใช้จ่ายสําหรับโครงการเร่งด่วน ภายใต้แผนปฏิบัติการ การพัฒนาบุคลากร การศึกษา การวิจัย และเทคโนโลยี 14 โครงการจํานวน 390.4829 ล้านบาทตามที่สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) เสนอ โดยมีสาระสําคัญดังนี้
1.แผนปฏิบัติการการพัฒนาบุคลากร การศึกษา การวิจัย และเทคโนโลยี รองรับการพัฒนาระเบียงเศรษฐกิจพิเศษภาคตะวันออกเป็นหนึ่งในแผนงานย่อยภาคใต้แผนการพัฒนาพื้นที่ EEC เพื่อให้หน่วยงานที่เกี่ยวข้องใช้เป็นแนวทางดําเนินการในช่วง พ.ศ. 2560-2564 ให้สามารถบรรลุเป้าหมายในการยกระดับการพัฒนาบุคลากร การศึกษา การวิจัย และเทคโนโลยีในพื้นที่ EEC อย่างมีประสิทธิภาพและเกิดผลในทางปฏิบัติอย่างเป็นรูปธรรม
โดยมีวัตถุประสงค์หลักคือ ผลิตกําลังคนให้มีคุณสมบัติตามความต้องการของอุตสาหกรรมเป้าหมาย และสนับสนุนการวิจัย การสร้างนวัตกรรม และการพัฒนาเทคโนโลยี ซึ่งจะนําไปสู่การขับเคลื่อนอุตสาหกรรมเป้าหมายต่อไป
โดยการดําเนินการตามแผนปฏิบัติการดังกล่าวมีแนวทางในการพัฒนาได้แก่
1) ผลิตบุคลากรและสร้างความรู้ตามความต้องการของตลาด
2) ผู้ประกอบการเอกชนประสานงานโดยตรงกับสถาบันการศึกษาโดยมีหน่วยงานรัฐคอยเป็นผู้ให้ความช่วยเหลือ
3) ระดมความร่วมมือกับสถาบันการศึกษาและศูนย์เทคโนโลยีชั้นนําทั่วโลกมาร่วมมือกับสถาบันการศึกษาไทย และเชิญชวนผู้เชี่ยวชาญเข้ามาทํางานและฝึกอบรมบุคลากรไทย
4) ร่วมมือกับนักลงทุนเอกชนชั้นนําของโลกผลิตบุคลากรสนองความต้องการของภูมิภาค โดยเฉพาะในด้านการบิน ระบบอัตโนมัติ และหุ่นยนต์ การท่องเที่ยว และการแพทย์ โดยระยะเร่งด่วนจะเน้นการผลิตบุคลากรต้นแบบ รวมถึงให้ความรู้ทางวิทยาศาสตร์ และเทคโนโลยี แก่เด็ก เยาวชน และเกษตรกร
2. แผนปฏิบัติการการพัฒนาบุคลากร การศึกษา การวิจัย และเทคโนโลยีดังกล่าว มีจํานวนโครงการ 67 โครงการแบ่งเป็นแผนงานระยะเร่งด่วน 34 โครงการ และแผนงานระยะกลาง 53 โครงการ (โดยมี 20 โครงการ เป็นโครงการต่อเนื่องมาจากแผนระยะเร่งด่วน)
สกพอ. ร่วมกับสํานักงบประมาณ (สงป.) พิจารณาโครงการตามแผนงานระยะเร่งด่วนแล้วเห็นว่า มีโครงการเร่งด่วนที่มีความจําเป็นต้องดําเนินการ (แต่ยังไม่มีงบประมาณ) 14 โครงการ โดยจําเป็นต้องขอใช้งบกลาง รายการเงินสํารองจ่าย เพื่อกรณีฉุกเฉินหรือจําเป็น ประจําปีงบประมาณ พ.ศ. 2560 จํานวน 390.4829 ล้านบาท เพื่อใช้จ่ายในการดําเนินการภายในปีงบประมาณ 2561 (เดือนกรกฎาคม – กันยายน 2561)
Written byบัลลังก์ โรหิตเสถียร
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กรมคุมประพฤติเปิด“ตู้ปันสุข” เพื่อช่วยเหลือและแบ่งปัน ผู้ที่ได้รับผลกระทบจากสถานการณ์ COVID - 19 [กระทรวงยุติธรรม]
วันอังคารที่ 19 พฤษภาคม 2563
กรมคุมประพฤติเปิด“ตู้ปันสุข” เพื่อช่วยเหลือและแบ่งปัน ผู้ที่ได้รับผลกระทบจากสถานการณ์ COVID - 19 [กระทรวงยุติธรรม]
กรมคุมประพฤติเปิด“ตู้ปันสุข” เพื่อช่วยเหลือและแบ่งปัน ผู้ที่ได้รับผลกระทบจากสถานการณ์ COVID - 19
กรมคุมประพฤติร่วมใจเปิด “ตู้ปันสุข” เพื่อช่วยเหลือและแบ่งปันเครื่องอุปโภคบริโภคที่จําเป็นในชีวิตประจําวัน ตามสํานักงานคุมประพฤติให้แก่ผู้ถูกคุมความประพฤติ หรือผู้ที่ได้รับผลกระทบจากสถานการณ์การแพร่ระบาดเชื้อไวรัส COVID – 19
กรมคุมประพฤติ โดยนางสาวนฤมล แสนทวีสุข ผู้อํานวยการสํานักงานคุมประพฤติจังหวัดขอนแก่น สาขาพล พร้อมด้วยคณะเจ้าหน้าที่ ร่วมใจจัดกิจกรรม ตู้ปันน้ําใจต้านภัย COVID – 19 เพื่อเป็นการช่วยเหลือสงเคราะห์แบ่งปันแก่ผู้ถูกคุมความคุมประพฤติและประชาชนที่ได้รับผลกระทบและมีความเดือดร้อน โดยนําข้าวสาร อาหารแห้ง และน้ําดื่ม ใส่ในตู้ปันสุขไว้หยิบไปตามความเหมาะสม เช่นเดียวกับสํานักงานคุมประพฤติจังหวัดยะลา ร่วมกับเจ้าหน้าที่ประสานงานชุมชนประดิษฐ์ “ตู้ปันสุข คุมประพฤติแบ่งปัน” หยิบไปแต่พอดี ถ้ามีช่วยแบ่งปัน ซึ่งเป็นมาตราการช่วยเหลือแบ่งปันในช่วงวิกฤติการแพร่ระบาดเชื้อไวรัส COVID – 19 ให้แก่ผู้ถูกคุมความประพฤติและประชาชนทั่วไปที่มาติดต่อราชการ
ด้านสํานักงานคุมประพฤติจังหวัดสงขลา สาขานาทวี นําโดยนายธีรเดช แสงจันทร์ ผู้อํานวยการสํานักงานคุมประพฤติจังหวัดสงขลา สาขานาทวี รับมอบถุงยังชีพจากมูลนิธิดารุลอินฟาก (เพื่อเด็กกําพร้าและผู้ด้อยโอกาส) พร้อมทั้งส่งมอบถุงยังชีพ ข้าวสาร อาหารแห้ง พร้อมด้วยเมล็ดผักสวนครัวและเงินสมทบทุนยังชีพให้แก่ผู้ถูกคุมความประพฤติและครอบครัว เพื่อบรรเทาความเดือนร้อนแก่ผู้ถูกคุมความประพฤติที่ได้รับผลกระทบจากสถานการณ์การแพร่ระบาดเชื้อไวรัส COVID – 19 และมีฐานะยากจน
รัฐบาลไทย-ข่าวทำเนียบรัฐบาล-มท. สั่งการทุกจังหวัด ตั้งศูนย์ปฏิบัติการควบคุมโรค (ศปก.) กำกับ ดูแล ตามมาตรการป้องกันโรคในทุกระดับ [กระทรวงมหาดไทย]
วันศุกร์ที่ 8 พฤษภาคม 2563
มท. สั่งการทุกจังหวัด ตั้งศูนย์ปฏิบัติการควบคุมโรค (ศปก.) กํากับ ดูแล ตามมาตรการป้องกันโรคในทุกระดับ [กระทรวงมหาดไทย]
มท. สั่งการทุกจังหวัด ตั้งศูนย์ปฏิบัติการควบคุมโรค (ศปก.) กํากับ ดูแล ตามมาตรการป้องกันโรคในทุกระดับ
วันนี้ (8 พ.ค. 63) นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานครเปิดเผยว่า ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้มีคําสั่งที่ 2/2563 ลงวันที่
1 พฤษภาคม 2563 เรื่อง แนวปฏิบัติตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 กําหนดให้ ศปก.จังหวัด ศปก.อําเภอ ศปก.ตําบล และ อปท. เป็นหน่วยงานรับผิดชอบ กํากับ ดูแล ตามมาตรการป้องกันโรคตามที่ทางราชการกําหนด เพื่อป้องกันการแพร่ระบาดของโรคโควิด-19
นายฉัตรชัย พรหมเลิศ กล่าวว่า กระทรวงมหาดไทยได้สั่งการไปยังทุกจังหวัด ให้ดําเนินการตั้งศูนย์ปฏิบัติการควบคุมโรค (ศปก.) ในแต่ละระดับ โดยให้ผู้ว่าราชการจังหวัด เป็นผู้แต่งตั้งศูนย์ปฏิบัติการควบคุมโรคจังหวัด (ศปก.จ.) นายอําเภอ เป็นผู้แต่งตั้งศูนย์ปฏิบัติการควบคุมโรคอําเภอ (ศปก.อ.) และศูนย์ปฏิบัติการควบคุมโรคตําบล (ศปก.ต.) และนายกเทศมนตรีเทศบาลนคร/เทศบาลเมือง เป็นผู้แต่งตั้งศูนย์ปฏิบัติการควบคุมโรคเทศบาลนคร/เทศบาลเมือง (ศปก.ทน./ศปก.ทม.) ตามโครงสร้างและอํานาจหน้าที่ที่กระทรวงมหาดไทยกําหนด พร้อมทั้งให้กํากับ ดูแล และติดตามการดําเนินงานให้เป็นไปตามมาตรการป้องกันโรคในพื้นที่โดยเคร่งครัด
นายฉัตรชัย พรหมเลิศ กล่าวเพิ่มเติมว่า สําหรับมาตรการป้องกันโรคตามที่ทางราชการกําหนด เพื่อป้องกันการแพร่ระบาดของโรคโควิด-19 นั้น จะมีทั้งมาตรการควบคุมหลัก เช่น การทําความสะอาดในบริเวณสถานที่สําหรับให้บริการประชาชน การสวมหน้ากากอนามัย การให้มีจุดบริการล้างมือเพื่อฆ่าเชื้อโรค การให้เว้นระยะห่างระหว่างโต๊ะและระหว่างที่นั่ง รวมถึงระยะห่างระหว่างการเดินอย่างน้อย 1 เมตร และการให้ควบคุมจํานวนผู้ใช้บริการมิให้แออัด เป็นต้น และมาตรการเสริม อาทิ มาตรการคัดกรองอาการป่วย มาตรการป้องกันโรคสําหรับผู้ให้บริการ มาตรการป้องกันการชุมนุมของคนหมู่มาก การลดเวลาในการทํากิจกรรมให้สั้นลงเท่าที่จําเป็น การงดดื่มเครื่องดื่มแอลกอฮอล์ภายในสถานที่จําหน่ายอาหาร การจัดให้มีพื้นที่ห่างกันอย่างน้อย 1 เมตร และอาจเพิ่มมาตรการใช้แอปพลิเคชั่นติดตามตัวทางโทรศัพท์เคลื่อนที่มาใช้ได้ตามความเหมาะสมและความจําเป็น หรือใช้มาตรการควบคุมด้วยการบันทึกข้อมูลและรายงานในบางพื้นที่ก็ได้
กองสารนิเทศ สป.มท.
ครั้งที่ 62/2563
วันที่ 8 พ.ค. 2563
รัฐบาลไทย-ข่าวทำเนียบรัฐบาล-รอง นรม. ประวิตร เร่งรัดหน่วยงานจัดทำ TIP Report ปี 2560 เน้นเสนอผลงานรัฐบาลที่เป็นรูปธรรม
วันพฤหัสบดีที่ 11 มกราคม 2561
รอง นรม. ประวิตร เร่งรัดหน่วยงานจัดทํา TIP Report ปี 2560 เน้นเสนอผลงานรัฐบาลที่เป็นรูปธรรม
รอง นรม. ประวิตร เร่งรัดหน่วยงานจัดทํา TIP Report ปี 2560 เน้นเสนอผลงานรัฐบาลที่เป็นรูปธรรม
วันนี้ (11 ม.ค. 61) เวลา 10.00 น.พลเอก ประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการป้องกันและปราบปรามการค้ามนุษย์ (ปคม.) ครั้งที่ 1/2561 โดยมี พลเอก ฉัตรชัย สาริกัลยะ รองนายกรัฐมนตรี พร้อมด้วยพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และผู้แทนจากหน่วยงานที่เกี่ยวข้อง เข้าร่วมประชุม ณ ตึกสันติไมตรี (หลังใน) ทําเนียบรัฐบาล
การประชุมคณะกรรมการป้องกันและปราบปรามการค้ามนุษย์ (ปคม.) ในครั้งนี้ ที่ประชุมได้ร่วมกันพิจารณาร่างรายงานผลการดําเนินงานการป้องกันและปราบปรามการค้ามนุษย์ของประเทศไทย หรือ TIP Report ประจําปี 2560 ก่อนเสนอนายกรัฐมนตรี พิจารณาให้ความเห็นชอบ ซึ่งรายงานฉบับภาษาอังกฤษจะต้องจัดส่งให้สหรัฐอเมริกา ภายในวันที่ 31 มกราคม 2561 รายงานฉบับนี้เป็นการนําเสนอเพื่อสะท้อนผลการดําเนินงานการป้องกันและปราบปรามการค้ามนุษย์ของประเทศไทย แก่ทุกภาคส่วน รวมถึงประเทศต่างๆ โดยเฉพาะประเด็นที่อยู่ในความสนใจของสหรัฐอเมริกา เช่น สถิติการดําเนินคดีค้ามนุษย์ การดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้อง การปรับปรุงสิทธิและสถานะของแรงงานต่างด้าว การชดเชยเยียวยาผู้เสียหายจากการค้ามนุษย์ เป็นต้น
"ทั้งนี้ การจัดทําข้อมูลขอให้สั้น กระชับ ชัดเจน เพื่อนําเสนอผลงานที่เป็นรูปธรรมของรัฐบาล ซึ่งการเก็บข้อมูลจะรวบรวม ตั้งแต่มกราคม - ธันวาคม 2560 เพื่อจะได้จัดส่งข้อมูลผลงานให้สหรัฐอเมริกาต่อไป และขอบคุณทุกหน่วยงานที่เกี่ยวข้องที่ได้ร่วมกันจัดทํารายงาน TIP Report ของประเทศไทย ประจําปี 2560” พลเอก ประวิตร กล่าวในตอนท้าย
รัฐบาลไทย-ข่าวทำเนียบรัฐบาล-​สธ.เฝ้าระวังโรคที่อาจเกิดหลังน้ำลด
วันเสาร์ที่ 16 ธันวาคม 2560
​สธ.เฝ้าระวังโรคที่อาจเกิดหลังน้ําลด
กระทรวงสาธารณสุข เร่งประชาสัมพันธ์ให้ประชาชน ป้องกันโรคหลังน้ําลด ได้แก่  โรคฉี่หนู โรคไข้เลือดออก โรคไข้หวัดใหญ่ และ โรคตาแดง
นายแพทย์เจษฎา โชคดํารงสุข ปลัดกระทรวงสาธารณสุขให้สัมภาษณ์ว่า มีความห่วงใยประชาชนในพื้นที่หลังน้ําลด จึงสั่งการให้นายแพทย์สาธารณสุขจังหวัดที่ถูกน้ําท่วมเร่งประชาสัมพันธ์ แนะนําประชาชนเรื่องความสะอาดและอนามัยสิ่งแวดล้อม ที่อาจมีน้ําท่วมขัง เช่น หลุม บ่อน้ํา ห้องน้ําห้องสุขาในบ้านเรือน สถานที่สาธารณะ การทําความสะอาดบ้านเรือน และให้เฝ้าระวังป้องกันโรคระบาดหลังน้ําลด ที่สําคัญได้แก่ โรคฉี่หนู ไข้เลือดออก ไข้หวัดใหญ่และโรคตาแดง
นายแพทย์เจษฎา กล่าวต่อว่า สําหรับในพื้นที่ที่น้ําลดแล้ว เมื่อประชาชนจะกลับเข้าไปพักอาศัยในบ้าน นอกจากการทําความสะอาดบ้าน ข้าวของเครื่องใช้ต่างๆ แล้ว ขอให้ตรวจสอบอุปกรณ์เครื่องใช้ต่าง ๆ เช่น ปลั๊กไฟ สายไฟ เครื่องใช้ไฟฟ้า ให้มั่นใจว่าปลอดภัยก่อนนํากลับมาใช้ และดูแลบริเวณบ้านให้สะอาด กําจัดแหล่งเพาะพันธุ์พาหะนําโรค เช่น ยุง แมลงวัน และหนู เพื่อป้องกันโรคระบาดหลังน้ําลด”
สําหรับจังหวัดทางภาคใต้ และจังหวัดอื่นๆ ที่อาจเกิดน้ําท่วมตามประกาศเตือนของกรมอุตุนิยมวิทยา ขอให้ติดตามสถานการณ์อย่างใกล้ชิด และดําเนินการเตรียมความพร้อมรับมือสถานการณ์น้ําท่วมตาม มาตรการของกระทรวงสาธารณสุขไว้ล่วงหน้า เพื่อให้เกิดความเสียหายน้อยที่สุด และพร้อมช่วยเหลือประชาชนโดยเร็วที่สุดหากเกิดน้ําท่วมขึ้น
ทั้งนี้ โรคที่พบได้บ่อยหลังน้ําลดที่เป็นอันตรายถึงเสียชีวิต คือโรคฉี่หนู ส่วนใหญ่เชื้อโรคจะอยู่ในน้ําที่ท่วมขัง หลังลุยน้ํา ย่ําโคลน ให้รีบอาบน้ําทําความสะอาดร่างกาย และหากมีไข้สูง ตาแดง ปวดน่อง ให้รีบพบแพทย์ทันที เพื่อป้องกันโรคแทรกซ้อน ซึ่งโรคนี้มียารักษาให้หายได้ หากรักษาได้ทันท่วงที หรือโทรสายด่วน 1669 ตลอด 24 ชั่วโมง
รัฐบาลไทย-ข่าวทำเนียบรัฐบาล-ก.อุตฯ รับมอบเครื่องอบแห้งอาหารจากญี่ปุ่น เพื่อต่อยอดพัฒนาเทคโนโลยีและนวัตกรรมในการแปรรูปผลิตภัณฑ์ทางการเกษตรให้กับเอสเอ็มอีของไทย
วันจันทร์ที่ 13 มกราคม 2563
ก.อุตฯ รับมอบเครื่องอบแห้งอาหารจากญี่ปุ่น เพื่อต่อยอดพัฒนาเทคโนโลยีและนวัตกรรมในการแปรรูปผลิตภัณฑ์ทางการเกษตรให้กับเอสเอ็มอีของไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายโทคิฮิโระ นากามูระ ผู้ว่าราชการจังหวัดเอฮิเมะ ประเทศญี่ปุ่นและคณะเข้าพบ เพื่อรับมอบเครื่อง Super Sonic Wave Dryer  ณ ห้องประชุม 1 ชั้น 2 สํานักงานปลัดกระทรวงอุตสาหกรรม
วันนี้ (13 ม.ค. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายโทคิฮิโระ นากามูระ ผู้ว่าราชการจังหวัดเอฮิเมะ ประเทศญี่ปุ่นและคณะเข้าพบ เพื่อรับมอบเครื่อง Super Sonic Wave Dryer โดยบริษัท N.S. Corporation ในนามของจังหวัดเอฮิเมะ มูลค่ากว่า 35,000 ดอลล่าร์สหรัฐ ซึ่งเป็นเครื่องอบแห้งอาหารเทคโนโลยีใหม่โดยใช้ระบบท่อนําความร้อนของคลื่นเสมือนการใช้พลังงานแสงอาทิตย์ ทําให้รสชาติและเนื้อสัมผัสอาหารคงเดิม หวังต่อยอดพัฒนาเทคโนโลยีและนวัตกรรมในการแปรรูปผลิตภัณฑ์ทางการเกษตรให้กับเอสเอ็มอี เกษตรอุตสาหกรรม ซึ่งจะนําไปติดตั้ง ณ ศูนย์ปฏิรูปอุตสาหกรรม 4.0 (ITC 4.0) ภายใต้การดูแลของศูนย์ส่งเสริมอุตสาหกรรมภาคที่ 1 จังหวัดเชียงใหม่ เพื่อใช้ในการส่งเสริม พัฒนาเทคโนโลยีและนวัตกรรมในการแปรรูปผลิตภัณฑ์ทางการเกษตรให้กับเอสเอ็มอีของไทย โดยเฉพาะในพื้นที่ภาคเหนือที่มีพืชผลทางการเกษตรที่มีศักยภาพและหลากหลาย โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม ร่วมเป็นสักขีพยาน ณ ห้องประชุม 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-‘ปลัดแรงงาน’ จับมือ EU เปิดเวทีหารือ ร่วมแก้ไขปัญหาด้านแรงงาน
วันพฤหัสบดีที่ 13 กุมภาพันธ์ 2563
‘ปลัดแรงงาน’ จับมือ EU เปิดเวทีหารือ ร่วมแก้ไขปัญหาด้านแรงงาน
ปลัดกระทรวงแรงงาน เปิดเวทีการประชุมระดับสูงด้านแรงงานระหว่างไทยกับสหภาพยุโรป ครั้งที่ 2 (Thailand - EU Labour Dialogue, 2nd High-Level Meeting) เพื่อแลกเปลี่ยนเรียนรู้ด้านวิชาการ ประสบการณ์ และแนวปฏิบัติที่ดีด้านแรงงานซึ่งกันและกัน
วันที่ 13 กุมภาพันธ์ 2563 นายสุทธิ สุโกศล ปลัดกระทรวงแรงงาน และนายโยสต์ โคร์เทอ (Mr. Joost Korte) Director General (เทียบเท่าปลัดกระทรวง) กระทรวงการจ้างงาน กิจการสังคม และการหลอมรวมทางสังคมแห่งสหภาพยุโรป (Directorate-General for Employment, Social Affairs and Inclusion (DG EMPL)) เป็นประธานร่วมในการประชุมระดับสูงด้านแรงงานระหว่างไทยและสหภาพยุโรป ครั้งที่ 2 (Thailand - EU Labour Dialogue, 2nd High-Level Meeting) โดยมีนายปีร์กะ ตาปีโอละ (Mr.Pirkka Tapiola) เอกอัครราชทูตวิสามัญผู้มีอํานาจเต็มแห่งสหภาพยุโรป และผู้บริหารระดับสูงกระทรวงแรงงานเข้าร่วมการประชุมฯ ณ โรงแรมอมารี วอเตอร์เกท กรุงเทพฯ ราชอาณาจักรไทย
ปลัดกระทรวงแรงงาน กล่าวว่า ในช่วงหลายปีที่ผ่านมา ประเทศไทยมีการพัฒนาการด้านแรงงานและการปรับปรุงกฎหมายที่เกี่ยวข้องอย่างเห็นได้ชัดและต่อเนื่อง โดยเฉพาะในด้านการคุ้มครองแรงงานในภาคประมง ซึ่งได้มีการให้สัตยาบันอนุสัญญาฉบับที่ 188 ว่าด้วยการทํางานในภาคการประมง ค.ศ. 2007 เป็นประเทศแรกในภูมิภาคเอเชียและแปซิฟิก ซึ่งประเทศไทยได้รับการสนับสนุนเป็นอย่างดีจากสหภาพยุโรป ผ่านโครงการ Ship to Shore ที่ดําเนินการโดยองค์กรแรงงานระหว่างประเทศ ถึงแม้ว่าโครงการดังกล่าวสิ้นสุดลงในปีที่ผ่านมา รัฐบาลไทยโดยกระทรวงแรงงานและหน่วยงานที่เกี่ยวข้องจะมุ่งมั่นและทุ่มเทในการรักษามาตรฐานการคุ้มครองแรงงานในภาคประมงอย่างยั่งยืน โดยหวังเป็นอย่างยิ่งว่า จากการหารือรวมถึงการศึกษาดูงานที่ศูนย์ PIPO และศูนย์ฟื้นฟูฯ ของสํานักงานประกันสังคม จะได้รับการต่อยอดเป็นโครงการความร่วมมือ เพื่อการดําเนินการร่วมกันระหว่างไทยและสหภาพยุโรปอย่างเป็นรูปธรรมมากขึ้น โดยอาจหารือเชิงลึกในรายละเอียดที่ประชุมเชิงวิชาการหรือการประชุมอื่นที่เกี่ยวข้องต่อไป
สําหรับการประชุมในครั้งนี้ กระทรวงแรงงานได้เป็นเจ้าภาพในการจัดการประชุม ซึ่งทั้งสองฝ่ายจะได้มีโอกาสในการแลกเปลี่ยนข้อมูลเกี่ยวกับนโยบายจากการพัฒนาทางด้านเศรษฐกิจและสังคมที่สําคัญ การติดตามพัฒนาการด้านแรงงานที่สําคัญ การสะท้อนความสําเร็จที่เกิดจากโครงการความร่วมมือระหว่างสหภาพยุโรปและกระทรวงแรงงาน ตลอดจนความร่วมมือที่จะระบุถึงปัญหาด้านแรงงานที่มีในปัจจุบันและที่อาจจะเกิดขึ้นในอนาคตของทั้งสองฝ่าย รวมทั้งการหาทางแก้ไขปัญหาร่วมกัน ได้แลกเปลี่ยนความรู้และแบ่งปันประสบการณ์ระหว่างกัน โดยเฉพาะในประเด็นสําคัญ (Priorities) ได้แก่ เศรษฐกิจนอกระบบ การคุ้มครองทางสังคม (ประกันสังคม) และ การพัฒนาทักษะฝีมือแรงงาน ซึ่งเป็นผลจากการประชุมเชิงวิชาการครั้งที่ 2 ระหว่างวันที่ 29 – 30 พฤศจิกายน 2561 ที่กรุงเทพฯ นอกจากนี้ในวันที่ 14 กุมภาพันธ์ 2563 จะเป็นการศึกษาดูงาน ณ ศูนย์ควบคุมการแจ้งเข้า – ออก เรือประมง (PIPO) เขต 1 (สมุทรสาคร) และศูนย์ฟื้นฟูสมรรถภาพคนงานเขต 1 จังหวัดปทุมธานี โดยผลลัพธ์จากการประชุมในครั้งนี้จะเป็นความร่วมมือเชิงนโยบายเพื่อนําไปสู่การต่อยอดและหารือเชิงลึกในการประชุมเชิงวิชาการหรือการประชุมที่เกี่ยวข้องอื่นๆ ต่อไป
--------------------------------
รัฐบาลไทย-ข่าวทำเนียบรัฐบาล- มาตรการช่วยเหลือค่าไฟฟ้ารอบใหม่ (มี.ค. - พ.ค. 63) มีอะไรบ้าง ??
วันพุธที่ 22 เมษายน 2563
มาตรการช่วยเหลือค่าไฟฟ้ารอบใหม่ (มี.ค. - พ.ค. 63) มีอะไรบ้าง ??
มาตรการช่วยเหลือค่าไฟฟ้า มีอะไรบ้าง ?
Q : มาตรการช่วยเหลือค่าไฟฟ้ารอบใหม่ (มี.ค. - พ.ค. 63) มีอะไรบ้าง ??
A : แบ่งเป็น 2 ประเภท คือ
1.ผู้ใช้ไฟฟ้าบ้านพักอาศัยที่มีมิเตอร์ขนาดไม่เกิน 5 แอมป์ ขยายเพิ่มเติมจากเดิมใช้ไฟฟ้าฟรีไม่เกิน 90 หน่วย เป็นใช้ไฟฟ้าฟรีไม่เกิน 150 หน่วย
2.ผู้ใช้ไฟฟ้าบ้านพักอาศัยที่มีมิเตอร์ขนาดมากกว่า 5 แอมป์
​-หากใช้ไฟฟ้าเกิน 150 หน่วย แต่ไม่เกิน 800 หน่วย ให้ใช้ไฟส่วนต่างฟรี (เทียบจากฐานเดือน ก.พ.)
​-หากใช้ไฟฟ้าเกิน 800 หน่วย แต่ไม่เกิน 3,000 หน่วย ให้ลดส่วนต่าง 50%
​-ใช้ไฟเกิน 3,000 หน่วยขึ้นไป ให้ลดส่วนต่าง 30%